
4.  เมื่อเกิดลมพายุไม่ควรออกไปในที่โล่งแจ้ง  เพราะอาจเกิดอันตรายได้  ควรอยู่ในที่มั่นคงแข็งแรง  ปิดประตูหน้าต่างให้เรียบร้อย  อย่าเปิดประตูหน้าต่างเมื่อลมพายุพัดผ่าน
5.  เมื่อลมพายุพัดกิ่งไม้ล้มทับที่อยู่อาศัย หรือ มีคนบาดเจ็บให้รีบแจ้งงานป้องกันและบรรเทาสาธารณภัยเทศบาลตำบลบางพระ  หมายเลขโทรศัพท์  075 – 517๙๕๗
 หรือ ๐๖๑-๒๒๙๑๕๗๕ ตลอด ๒๔ ชม.

     ด้วยความปรารถนาดี.....จาก
งานป้องกันและบรรเทาสาธารณภัย
องค์การบริหารส่วนตำบลคลองกระบือ
โทร.075 – ๘๔๕๒๑๕ 
หรือ ๐๘๙-๖๕๐๒๕๗๕
ตลอด ๒๔ ชม.
ป้องกันภัยเชิงรุก
บรรเทาทุกข์เมื่อเกิดภัย
คือหัวใจ....งานป้องกันฯ

วาตภัย
ภัยธรรมชาติซึ่งเกิดจากพายุลมแรง  จนทำให้เกิดความเสียหายแก่อาคารบ้านเรือน  ต้นไม้  และสิ่งก่อสร้าง  สำหรับในประเทศไทยวาตภัยหรือพายุลมแรงมีสาเหตุมาจากปรากฎการณ์ทางธรรมชาติ  โดยสามารถแบ่งลักษณะของวาตภัยได้ตามความเร็วลม  เช่น  พายุฟ้าคะนอง  พายุดีเปรสชั่น  พายุโซนร้อน พายุไต้ฝุ่น  พายุหมุนเขตร้อน  ได้แก่  ดีเปรสชั่น  พายุโซนร้อน พายุใต้ฝุ่น  
1. ความรุนแรงและอันตรายจากพายุไต้ฝุ่นบนบก
ต้นไม้ล้ม  ถอนราก  ถอนโคน  จะทำให้เกิดอันตรายจากต้นไม้ล้มทับบ้านเรือน  บ้านเรือนพังทับผู้คนในบ้านและใกล้เคียงบาดเจ็บหรือตาย  พืชสวนไร่นาเสียหายหนักมาก  เสาไฟฟ้าล้ม  สายไฟฟ้าขาด  ไฟฟ้าช็อต  เกิดเพลิงไหม้และผู้คนอาจ
เสียชีวิตจากไฟฟ้าดูดได้  ผู้คนที่มีอาคารพักอาศัยอยู่ริมทะเลอาจถูกน้ำพัดพาลงทะเลจมน้ำตายได้  ดังเช่น  ปรากฏการณ์ที่แหลมตะลุมพุกจังหวัดนครศรีธรรมราช
2. ความรุนแรงและอันตรายจากพายุโซนร้อน 

        
พายุโซนร้อนมีความรุนแรงน้อยกว่าพายุไต้ฝุ่น  ความเร็วของลมบริเวณใกล้ศูนย์กลางตั้งแต่  34  น็อต  หรือ  62 กิโลเมตรต่อชั่วโมงขึ้นไป  แต่ไม่เกิน  63  น็อต  หรือ  117 กิโลเมตรต่อชั่วโมง  ฉะนั้นอันตรายอันจะเกิดจากการที่พายุนี้พัดมาปะทะลดลงในระดับรองลงมาจากพายุไต้ฝุ่น  แต่ถึงกระนั้นก็ตามความรุนแรงที่จะทำให้ความเสียหายก็ยังมีมากเหมือนกัน  ในทะเลลมจะแรงมากจนสามารถจะจมเรือขนาดใหญ่ ๆ  ได้  ต้นไม้ถอนรากถอนโคนดังพายุโซนร้อนที่ปะทะฝั่งแหลมตะลุมพุก อำเภอปากพนัง  จังหวัดนครศรีธรรมราช เมื่อปี 2505 

3. ความรุนแรงและอันตรายจากพายุดีเปรสชั่น

        
พายุดีเปรสชั่นเป็นพายุที่มีกำลังอ่อนความเร็วของลมใกล้บริเวณศูนย์กลางไม่เกิน  33  น็อต  หรือ  61  กิโลเมตรต่อชั่วโมง  ไม่มีอันตรายรุนแรงแต่ทำให้มีฝนตกหนักปานกลางทั่วไป
ตลอดทางที่พายุดีเปรสชั่นผ่านไป  และมีฝนตกหนักเป็นแห่ง ๆ พร้อมด้วยลมกรรโชกแรงเป็นครั้งคราว  ซึ่งบางคราวจะรุนแรงจนทำให้เกิดความเสียหายได้บ้าง  ไม่ปลอดภัยเสียทีเดียว  ในทะเลค่อนข้างแรงและคลื่นจัด  บรรดาเรือประมงขนาดเล็กขนาดต่ำกว่า 50 ตัน  ควรงดออกทะเลเพราะอาจจะล่มลงได้ 
4. ความรุนแรงและอันตรายจากพายุฤดูร้อน 

        
พายุฤดูร้อนเป็นพายุที่เกิดขึ้นโดยเหตุและวิธีการต่างกับพายุดีเปรสชั่น  และเกิดบนผืนแผ่นดินที่ร้อนอบอ้าวในฤดูร้อนแต่เป็นพายุที่มีบริเวณย่อม ๆ  มีอาณาเขตเพียง  20 – 30  ตารางกิโลเมตร  แต่อาจมีลมแรงมากถึง  47  น็อต  หรือ  87 กิโลเมตรต่อชั่วโมง  ดังพายุที่เกิดขึ้นที่จังหวัดขอนแก่น  เมื่อวันที่ 2  พฤษภาคม  พ.ศ.2494  และพายุที่เกิดขึ้นที่อำเภอมุกดาหาเมื่อวันที่  8  เมษายน  พ.ศ.2497  พายุนี้มีกำลังแรงที่จะทำให้เกิดความเสียหายได้มากเหมือนกันแต่เป็นช่วงระยะเวลาสั้น ๆ ประมาณ  2 – 3  ชั่วโมง 

ในทะเล

        
ในทะเลลมแรงจัดมาก  คลื่นใหญ่  เรือขนาดใหญ่ ๆ  ขนาดหมื่นตันอาจจะถูกพัดพาไปเกยฝั่งล่มจมได้  บรรดาเรือเล็กเป็นอันตรายล่มจมสิ้น  ไม่สามารถจะต้านความรุนแรงของพายุได้คลื่นใหญ่ซัดขึ้นริมฝั่งจนทำให้ระดับน้ำขึ้นสูงมากจนท่วมอาคารบ้านช่องริมทะเลได้ บรรดาโป๊ะจับปลาในทะเลถูกทำลายลงโดยสิ้นเชิงโดยคลื่นและลม

การเตรียมการป้องกันอันตรายจากวาตภัย
๑.  ติดตามสอบถามสภาวะอากาศ  ฟังคำเตือนจากกรมอุตุนิยมวิทยาสม่ำเสมอ 
 2.  ตรวจสอบบ้านเรือนที่อยู่อาศัย  ว่ามีความแข็งแรง  ปลอดภัยจากลมแรงหรือไม่  สิ่งของที่อาจหล่นลงมาแตกหักได้ง่าย  ให้จัดในที่ปลอดภัยหรือผูกมัดให้แน่นหนา
3.  ตรวจสอบกิ่งไม้บริเวณใกล้กับบ้านเรือน  หากเกิดอันตรายเมื่อเกิดพายุให้ตัดทิ้ง

